محمد يسرى سلامة

محمد يسرى سلامة (1 اكتوبر 1974 - اسكندريه - 24 مارس 2013 - اسكندريه) دكتور أسنان و سياسى و كاتب و باحث مصرى. كان المتحدث الرسمى لحزب النور السلفى لفترة صغيره قبل ما يسيبه احتجاج على سياسة و مواقف الحزب و بقى من مؤسسيين حزب الدستور ، اللى بقى من قيادته مع محمد البرادعى و مجموعة مثقفيين و نشطاء زى جورج اسحاق ،الدكتور علاء الاسوانى و الدكتور احمد حرارة و غيرهم ، كمان كان من مؤسسيين حركة سلفيو كوستا.
 حياته 
اتولد سلامة فى اسكندريه يوم 1 اكتوبر 1974 ، ودرس طب الأسنان فى جامعة اسكندريه.والده هو الدكتور يسرى محمد سلامة، الاستاذ بكلية الاداب ف جامعة الاسكندرية ، ووالدته الشاعرة الاسكندرانيه عزيزة عبد الوهاب كاطو.
 ثورة 25 يناير 
نزل و شارك فى ثورة 25 يناير ، فى الوقت ان معظم السلفيين رفضوا المشاركة و شيوخ السلفيين حرموا النزول فى المظاهرات ، قال بعد كدا على قرار نزوله و مشاركته فى الثورة «حررته من سجن الخوف الى غير رجعة» . اتصاب فى الثورة و ده اللى خلاه ميقدرش يشتغل شغلته الاساسية كدكتور أسنان و استغل حبه للتراث العربى و ده اللى خلاه ينضم لمركز المخطوطات بمكتبة اسكندريه كباحث و مترجم.

 موقفه مع السلفيين و استخدام الدين فى السياسة 
بالرغم ان سلامة بيعرف نفسه انه سلفى المذهب و انه اتربى و اتعلم من شيوخ سلفيين فى اسكندريه، انما كان بيرفض استخدام الدين فى السياسة و تدخل الشيوخ فى الامور السياسية ، و كان شايف انها بتسبب اضرار كبيره للدين ، و كان بيعارض معظم قرارات التيار العام للسلفيين و الاخوان و كانت بتعتبر افكاره ثوريه جامد على تيارات الاسلام السياسى ، و عشان كده اتهاجم من السلفيين و الاخوان. و قال «إذا كانت الحرية والعدالة او مصر القوية او الوسط احزابا اسلامية فالدستور حزب اسلامي، و إذا كانت علمانية فهو علماني، وذلك لأن دى الاحزاب لا تدعو الى تحكيم الشريعة بمعناها الشامل  بما فيها الحدود و إلزام الناس بأحكام الشرع، و علشان كده تستوى كلها مع تنوع الشعارات، ولا احد عايز تعديل المادة التانيه لا بزيادة ولا بنقصان».

 مؤلفاته 
الدكتور محمد يسرى سلامه كان بيكتب مقالات فى جرايد زى الشروق و المصرى اليوم و جرنال الدستور ، جنب كده كتب مجموعة الكتب المهنية و كتب تانيه زى
 "التعريف بابن تيمية للشيخ محمد ابو زهرة"
 "النشأة العلمية لابن تيمية وتكوينه الفكرى للمستشرقين هنرى لاووست"
 "رياض الأزهار فى معانى الألفاظ الشرعية والأدعية والأذكار"
 وفاته 
توفى الدكتور محمد يسرى سلامة يوم الحد 24 مارس 2013 بعد صراع قصير مع المرض بعد ما اتصاب بميكروب فى المعدة ، جنازته كانت فى اسكندريه و حضرها عدد كبير من السياسيين من كل الاتجاهات.

 لينكات خارجيه 
 http://www.almasryalyoum.com/node/1590516

تصنيف:مواليد 1974
تصنيف:وفيات 2013
تصنيف:اطبا مصريين
تصنيف:كتاب مصريين
تصنيف:مترجمين مصريين
تصنيف:سياسيين مصريين
تصنيف:اسكندرانيه
تصنيف:مصريين مع ثورة 25 يناير